རེད་ཡ།ཙིག་མ་འདིས་ང་ཚོ་ལ་རྐུས་མ་བྱས་པའི་བསམ་པ་མེད།འབྲུ་རིགས་དག་ཁུར་འགྲོ་བའི་ཁར།ད་ལྟ་ཕྱེ་ཁུག་ཀྱང་དབྲལ་འགྲོ།དངོས་གནས་མ་བསད་ས་མི་འགྲོ་བར་བཏང་འོངས།ཀུན་སྐྱིད་ཀྱིས་ངག་འདར་ཞོར་དེ་སྐད་སྨྲས་རྗེས།ཡངམཁའ་གོཁྱོད་ཀྱིས་ཐབ་ནང་དུ་མེ་འབུད་རོགས།ད་ནི་འུ་ཚོས་སྔོན་ལ་ནངས་འཚལ་འཐུངཞེས་ཟེར་ཞོར་ཚུར་ཡོང་ནས་ཕྱེ་ཁུག་ཆུང་ངུ་དེ་ཐབ་སྟེང་དུ་ནར་ནས་བཞག་རྗེས།ཤིང་ལེབ་འགྲམ་དུ་སོང་སྟེ་ཀ་ཏོ་ར་ཁྱེར་ཡོང་ནས་ཕྱེ་ལྡུར་སླ་ངའི་ནང་བླུགས་བྱུང་ལ།མཐུད་ནསདེ་རིང་ནས་བཟུང་ཁྱིམ་མི་གང་བོས་ཙིག་མའི་ཚང་གང་དུ་བཅོས་ཡོད་ཚུལ་ལ་མཉམ་འཇོག་བྱོས།ཙིག་མ་དེ་མ་བསད་ཚེ་འུ་ཅག་གི་ཟས་སྐལ་ཕྲོགས་ནས་འདུག་ཏུ་འཇོག་རྒྱུ་མ་རེད།སུས་རིག་ན་གསོད་ཐུབ་ཚེ་སོད་ཅིགཐེ་ཚོམ་ཉག་ཙམ་ཡང་འཛིན་མི་དགོསཞེས་བཀའ་ཡིག་ལྟ་བུ་ཞིག་བསྒྲགས་སོང་།